"Kuna kahe rahva kultuuride kestvus on ajaliselt väga erinev, siis leppisime vaikimisi kokku, et räägime sellisest rahvakultuurist, mis on kandunud tänasesse päeva, mida siiani viljeletakse ja mis on ka  tänapäeval aktuaalne," rääkis Laane põhjustest, miks ampluaad veidi kitsendatakse. Küproslaste ajalugu ulatub vähemalt 10 tuhat aastat tagasi, eestlaste rahvuskultuurilised mälestused on seevastu vaid mõned sajad aastad vanad. Siin viibitud aja kestel käidi mööda Eestit ringi, tutvuti kõikvõimalike rahvakultuuri tegevuse kohtadega. Alustati Pärnu Gildi majast, käidi Rocca al Mares, Kihnus, Kurgja talumuuseumis. Mõned lektorid käisid kohapeal. Tallinna Rahvakultuuri Arendus- ja Koolituskeskuse  ettekanded  rääkisid üldisematel teemadel. Külalised said mõndagi asja oma käega katsuda, proovida ja valmistada.